b'\n_START_ARTICLE_\nHetiti\n_START_SECTION_\nArheolo\xc5\xa1ka odkritja\n_START_PARAGRAPH_\nHetiti so uporabljali mezopotamske klinopisne znake. Arheolo\xc5\xa1ke odprave v Hatu\xc5\xa1o so odkrile cele sklope kraljevih arhivov s klinastimi plo\xc5\xa1\xc4\x8dami, napisanimi bodisi v semitski mezopotamski akad\xc5\xa1\xc4\x8dini, jeziku Asirije in Babilona, v diplomatskem jeziku tedanjega \xc4\x8dasa ali pa v razli\xc4\x8dnih nare\xc4\x8djih Hetitske konfederacije. _NEWLINE_Pred odkritji, je bila edini vir informacij o Hetitih Stara zaveza (\xc2\xbbsvetopisemski Hetiti\xc2\xab). Francis William Newman je izrazil kriti\xc4\x8dno stali\xc5\xa1\xc4\x8de, skupno v za\xc4\x8detku 19. stoletja, da, \xc4\x8de so obstajali Hetiti, \xc2\xbbbi hetitskega kralja lahko primerjali po mo\xc4\x8di s kraljem Judom ...\xc2\xab.  Kot so pokazala arheolo\xc5\xa1ka raziskovanja o obsegu Hetitskega kraljestva v drugi polovici 19. stoletja, je Archibald Henry Sayce domneval, ne pa primerjal z Judi, je Anatolska civilizacija \xc2\xbbneskon\xc4\x8dno mo\xc4\x8dnej\xc5\xa1a od Judovske\xc2\xab.  Sayce in drugi u\xc4\x8denjaki so tudi omenjali, da Judi in Hetiti v hebrejskih besedilih nikoli niso bili sovra\xc5\xbeniki; v Knjigi kraljev oni dobavljajo Izraelcem cedrovino, vozove in konje pa tudi, da so prijatelji in zavezniki Abrahamu v Genezi._NEWLINE_Prvi arheolo\xc5\xa1ki dokazi o Hetitih so se pojavili v obliki plo\xc5\xa1\xc4\x8d, najdenih v asirski koloniji K\xc3\xbcltepe (starodavni Karum Kane\xc5\xa1), ki vsebuje evidenco o trgovini med asirskimi trgovci in neko "de\xc5\xbeelo Hatti". Nekatera imena na plo\xc5\xa1\xc4\x8dah niso niti hetitska niti asirska, vendar jasno indoevropska._NEWLINE_Napis na spomeniku pri Bo\xc4\x9fazk\xc3\xb6yu "Ljudje Hattusas", ki ga je odkril William Wright leta 1884, ka\xc5\xbee, da se ujemajo zna\xc4\x8dilni hieroglifski znaki iz Alepa in Hamata v severni Siriji. Leta 1887 so izkopavanja v Tell El-Amarni v Egiptu odkrila diplomatsko korespondenco faraonov Amenhotepa III. in njegovega sina Ehnatona. Dve izmed pisem iz "kraljestva Keta" - o\xc4\x8ditno se nahaja v isti splo\xc5\xa1ni regiji kot mezopotamsko sklicevanje na "de\xc5\xbeelo Hati" - napisana v standardnem akadskem klinopisu, a v neznanem jeziku; \xc4\x8deprav bi u\xc4\x8denjaki to prebrali, nih\xc4\x8de ni mogel razumeti. Kmalu po tem je Archibald Sayce predlagal, da so Hati ali Kati v Anatoliji identi\xc4\x8dni s "kraljestvom Kheta", navedenem v teh egiptovskih besedilih, kot tudi s svetopisemskimi Hetiti. Drugi, kot je Max M\xc3\xbcller, so se strinjali, da je Khatti verjetno Keta, vendar je predlagal povezavo s svetopisemkimi Kiti, namesto z "Otroci Hetovi". Saycova identifikacija je bila  \xc5\xa1iroko sprejeta v za\xc4\x8detku 20. stoletja; ime "Hetiti" se je prijelo za civilizacijo neodkrito pri Bo\xc4\x9fazk\xc3\xb6y._NEWLINE_Med ob\xc4\x8dasnimi izkopavanji v Bo\xc4\x9fazk\xc3\xb6y (Hatu\xc5\xa1a), ki so se za\xc4\x8dela leta 1906, je arheolog Hugo Winckler na\xc5\xa1el kraljevi arhiv z 10.000 plo\xc5\xa1\xc4\x8dami, popisanimi v klinopisu v akad\xc5\xa1\xc4\x8dini in istem neznanem jeziku, kot egiptovska pisma Keta, kar potrjuje identiteto dveh imen. Prav tako je bilo dokazano, da so bile ru\xc5\xa1evine pri Bo\xc4\x9fazk\xc3\xb6y ostanki glavnega mesta imperija, ki je kontroliral severno Sirijo._NEWLINE_Arheologi so na\xc5\xa1li veliko ostankov templjev, del mesta, ki je bil namenjen verskemu dogajanju. Doslej so uspeli odkopati pet templjev. Najve\xc4\x8dji med njimi je posve\xc4\x8den bogu vremena Te\xc5\xa1ubu. Sveti\xc5\xa1\xc4\x8de je 160 metrov dolgo in 135 metrov \xc5\xa1iroko, to je pravokotna zgradba z notranjim dvori\xc5\xa1\xc4\x8dem in skladi\xc5\xa1\xc4\x8dnimi prostori). Monumentalen je bil utrdbeni sistem. To je 6 km dolgo obzidje z utrdbenimi stolpi, visokimi do 6 metrov. Najmogo\xc4\x8dnej\xc5\xa1i del je v zgodnjem delu mesta pri vratih Yer Kapi. Ta del je sestavljen iz umetnega nasipa iz kamnov in dvojnim obzidjem na vrhu. Struktura je piramidalna in njena funkcija ni povsem jasna. Glede na vrata spodaj, ki so vodila v mesto po predoru, je imela struktura verjetno nekak\xc5\xa1en simboli\xc4\x8den pomen, ritualni vhod v mesto. Zgoraj so \xc5\xa1e ena vrata - Vrata s sfingama. Najbolj slavna so Levja vrata iz okoli 1600 pr. n. \xc5\xa1t., najbr\xc5\xbe gre za ostanek nekdanje reprezentativne procesijske ceste._NEWLINE_Pod vodstvom Nem\xc5\xa1kega arheolo\xc5\xa1kega in\xc5\xa1tituta so izkopavanja na Hatu\xc5\xa1i potekala \xc5\xbee od leta 1907, s prekinitvami med obema vojnama. K\xc3\xbcltepe je uspe\xc5\xa1no izkopal profesor Tahsin \xc3\x96zg\xc3\xbc\xc3\xa7 od leta 1948 do svoje smrti leta 2005. Manj\xc5\xa1e izkope so opravljali tudi v neposredni okolici Hatu\xc5\xa1e, vklju\xc4\x8dno s skalnim sveti\xc5\xa1\xc4\x8dem Yaz\xc4\xb1l\xc4\xb1kaya, ki vsebuje \xc5\xa1tevilne skalne portrete hetitskih vladarjev in bogov hetitskega panteona.\n_START_SECTION_\nMuzeji\n_START_PARAGRAPH_\nMuzej anatolskih civilizacij v Ankari, Tur\xc4\x8dija hrani najbogatej\xc5\xa1o zbirko Hetitov in drugih anatolskih artefaktov.\n_START_SECTION_\nGeografija\n_START_PARAGRAPH_\nHetitsko kraljestvo je bilo osredoto\xc4\x8deno na ozemljih okoli Hatu\xc5\xa1e in Ne\xc5\xa1a, znano kot "ozemlje H\xc3\xa4tti" (URU Ha-at-ti). Potem ko je bila Hatu\xc5\xa1a dolo\xc4\x8dena za glavno mesto, je obmo\xc4\x8dje, ki objema okljuk reke Halys (hetitsko Marassantiya, tur\xc5\xa1ko: K\xc4\xb1z\xc4\xb1l\xc4\xb1rmak) veljalo za jedro kraljestva. Nekateri hetitski zakoni so se razlikovati med \xc2\xbbna tej strani reke\xc2\xab\xc2\xa0in \xc2\xbbna oni strani reke\xc2\xab. Na primer, nagrada za ujetega su\xc5\xbenja, ko mu je uspelo pobegniti preko reke Halys je bila vi\xc5\xa1ja od tiste, kot \xc4\x8de so su\xc5\xbenja ulovili, preden se je lahko pre\xc4\x8dkal reko._NEWLINE_Na zahodu in jugu osrednjega obmo\xc4\x8dja je le\xc5\xbeala regija v najzgodnej\xc5\xa1ih hetitskih besedilih znana kot Luvija. Ta terminologija je bila nadome\xc5\xa1\xc4\x8dena z imeni Arzava in Kizuvatna z vzponom teh kraljestev.  Kljub temu so se Hetiti \xc5\xa1e naprej sklicevali na ime, ki je izviralo iz teh obmo\xc4\x8dij, to je Luvija. Pred vzponom Kizuvatne, je bilo srce tega ozemlja v Kilikiji, ki so ga Hetiti najprej imenovali Adanija. Po uporu Hetitov v \xc4\x8dasu vladavine Ammuna, je prevzelo ime Kizuvatna in se uspe\xc5\xa1no raz\xc5\xa1irilo proti severu ter zajelo ni\xc5\xbeine gorovja Anti-Taurus. Na severu so \xc5\xbeiveli gorskih ljudje imenovani Kaski. Na jugovzhodu Hetitov je le\xc5\xbealo kraljestvo Mitani. Na vrhuncu, v \xc4\x8dasu vladavine Mur\xc5\xa1ilija II., se je hetitsko kraljestvo raztezalo od Arzave na zahodu, do Mitanija na vzhodu, mnogo ozemlja Kaskov na severu, vklju\xc4\x8dno Hayasa-Azzi na skrajnem severovzhodu in na jugu v Kanaan pribli\xc5\xbeno tako dale\xc4\x8d, kot je ju\xc5\xbena meja Libanona.\n_START_SECTION_\nOzadje\n_START_PARAGRAPH_\nOkoli 5000 pred na\xc5\xa1im \xc5\xa1tetjem je bila regija, s sredi\xc5\xa1\xc4\x8dem v Hatu\xc5\xa1i, da bi kasneje postala sredi\xc5\xa1\xc4\x8de Hetitskega kraljestva, naseljena z ljudmi z izrazito kulturo, ki je govorila ne-indoevropski jezik. Ime "Hati" anatolianisti uporabljajo za razlikovanje tega jezika od jezika indoevropskih Hetitov, ki so se pojavili na tem prostoru na za\xc4\x8detku 2. tiso\xc4\x8dletja pred na\xc5\xa1im \xc5\xa1tetjem in je postal upravni jezik Hetitskega kraljestva v naslednjih \xc5\xa1estih ali sedmih stoletjih._NEWLINE_Zgodnji Hetiti, katerih predhodno bivali\xc5\xa1\xc4\x8de je neznano, so prevzeli navade od obstoje\xc4\x8dih Hatijcev in kulture Hurrian in tudi od asirskih kolonizatorjev, zlasti klinopisno pisanje in uporabo cilindri\xc4\x8dnih pe\xc4\x8datov.\n_START_SECTION_\nIzvor\n_START_PARAGRAPH_\nNa splo\xc5\xa1no velja, da so Hetiti pri\xc5\xa1li v Anatolijo pred 2000 pred na\xc5\xa1im \xc5\xa1tetjem. Medtem ko je njihova prvotna lokacija sporna. Obstaja mo\xc4\x8dan dokaz, da so v \xc4\x8detrtem in tretjem tiso\xc4\x8dletji \xc5\xbeiveli v pontski stepi, danes v Ukrajini, Moldovi in Rusiji, okoli Azovskega morja. _NEWLINE_Prihod Hetitov v Anatolijo v prazgodovini je bil eden od slojev, ki se je nalo\xc5\xbeil na avtohtono kulturo, bodisi s pomo\xc4\x8djo osvajanja ali s postopno asimilacijo. Iz arheolo\xc5\xa1kega vidika je razmerja Hetitov do kulture Ezero na Balkanu in Maikop na Kavkazu, razmerje v okviru migracij. Indoevropski element vzpostavlja Hetitsko kulturo v znanstvenem podro\xc4\x8dju kot vsiljivo (excepting the opinions of Colin Renfrew, v Anatoliji (razen mnenja Colina Renfrewa, katerega anatolska hipoteza predpostavlja, da je indoevropej\xc5\xa1\xc4\x8dina avtohtona v Anatoliji in v zadnjem \xc4\x8dasu mnenja Quentina Atkinsona)._NEWLINE_Hetiti in drugi \xc4\x8dlani anatolske dru\xc5\xbeine so pri\xc5\xa1li iz severa, po mo\xc5\xbenosti ob Kaspijskem morju. Njihovo gibanje v regiji in mno\xc5\xbei\xc4\x8dno preseljevanje na Bli\xc5\xbenji vzhod, se je za\xc4\x8delo nekje okoli leta 1900 pred na\xc5\xa1im \xc5\xa1tetjem. Prevladujo\xc4\x8di prebivalci v osrednji Anatoliji v tem \xc4\x8dasu, so bili Hurriani in Hatijci, ki so govorili ne-indoevropski jezik. Tam so bile tudi asirske kolonije. Trajalo je nekaj \xc4\x8dasa preden so se Hetiti uveljavili, kot je razvidno iz nekaterih besedil. Ve\xc4\x8d stoletij so bile lo\xc4\x8dene hetitske skupine, obi\xc4\x8dajno osredoto\xc4\x8dene na razli\xc4\x8dnih mestih. Potem so jih mo\xc4\x8dni oblastniki s centrom v Bo\xc4\x9fazk\xc3\xb6y uspeli zediniti in osvojiti velik del osrednje Anatolije ter vzpostaviti Hetitsko kraljestvo.\n_START_SECTION_\nZgodnje obdobje\n_START_PARAGRAPH_\nZgodnja zgodovina Hetitskega kraljestva je znana iz plo\xc5\xa1\xc4\x8d, ki bi lahko bile prve zapisane v 17. stoletju pred na\xc5\xa1im \xc5\xa1tetjem; ohranjene pa so kot kopije v akad\xc5\xa1\xc4\x8dini iz 14. in 13. stoletja pred na\xc5\xa1im \xc5\xa1tetjem. Te razkrivajo rivalstvo znotraj dveh vej kraljeve dru\xc5\xbeine do obdobja Srednjega kraljestva; severna veja je najprej temeljila na Zalpi, potem Hatu\xc5\xa1i, ju\xc5\xbena veja s sede\xc5\xbeem v Kusari (\xc5\xa1e vedno ni mogo\xc4\x8de najti) in Kane\xc5\xa1u. Ti so prepoznavni po svojih imenih; severnjaki so zadr\xc5\xbeali hatijska imena, ju\xc5\xbenjaki so sprejeli hetitska in luvijanska imena. _NEWLINE_Zalpa je prvi napadel Kane\xc5\xa1 pod Uhnajem leta 1833 pred na\xc5\xa1im \xc5\xa1tetjem. _NEWLINE_En sklop plo\xc5\xa1\xc4\x8d, znanih kot Anitta tekst, govori kako je Pitana, kralj Kusara, osvojil sosednji Ne\xc5\xa1a (Kane\xc5\xa1).  Vendar pa je pravi predmet teh plo\xc5\xa1\xc4\x8d Pitanov sin Anitta (r. 1745 -20), ki je nadaljeval delo, kjer ga je njegov o\xc4\x8de zapustil in osvojil ve\xc4\x8d severnih mest: vklju\xc4\x8dno Hatu\xc5\xa1o in tudi Zalpuvo (Zalpa). To je bila verjetno propaganda za ju\xc5\xbeno vejo kraljeve dru\xc5\xbeine, proti severni veji, ki je imela Hatu\xc5\xa1o kot sredi\xc5\xa1\xc4\x8de. Drugi sklop, Zgodba o Zalpi, podpira Zalpo in opro\xc5\xa1\xc4\x8da kasnej\xc5\xa1emu Hatu\xc5\xa1iliju I. iz oplenjenega Kane\xc5\xa1a._NEWLINE_Anitto je nasledil Zuzzu (r. 1720-1710.); vendar je bil nekje v 1710-1705 Kane\xc5\xa1 uni\xc4\x8den po dolgoletnem asirskem trgovalnem embargu z njim. Ku\xc5\xa1anska plemi\xc5\xa1ka dru\xc5\xbeina je pre\xc5\xbeivela v boju z dru\xc5\xbeino Zalpuvan / Hatu\xc5\xa1an._NEWLINE_Medtem so gospodarji Zalpa \xc5\xbeiveli naprej. Huzijya I., potomec Huzija iz Zalpe, je prevzel Hati. Njegov sin Labarna I., ju\xc5\xbenjak si je prilastil prestol in sprejel Huzziyevega vnuka Hatu\xc5\xa1ilija kot lastnega sina in dedi\xc4\x8da.\n_START_SECTION_\nStaro kraljestvo\n_START_PARAGRAPH_\nUstanovitev Hetitskega kraljestva je pripisana bodisi Labarni I. ali Hatu\xc5\xa1iliju I. (ok. 1680-1650 pr. n. \xc5\xa1t.) (slednji bi lahko imel tudi Labarna kot osebno ime, ali dobil ime, ker je ponovno zgradil Hatu\xc5\xa1a\xc5\xa1 kot rezidenco), ki je osvojil obmo\xc4\x8dje ju\xc5\xbeno in severno od Hatu\xc5\xa1e. Hatu\xc5\xa1ili I. je vodil vojno proti Amorejskemu kraljestvu, Yamkhad v Siriji, kjer je napadel, vendar ni zajel glavnega mesta Alep. Njegov naslednik, Mur\xc5\xa1ili I., je osvojil to mesto v akciji leta 1595 pred na\xc5\xa1im \xc5\xa1tetjem. Tudi v 1595 pred na\xc5\xa1im \xc5\xa1tetjem je Mur\xc5\xa1ili I. (ali Mur\xc5\xa1ili\xc5\xa1 I.) (ok. 1620 pr. n. \xc5\xa1t.) opravil velik napad po reki Evfrat in zajel Mari in Babilon. Vendar so hetitske vojne povzro\xc4\x8dile notranja nesoglasja, ki so prisilila umik vojakov v domovino. V vsem preostalem delu \xc5\xa1estnajstega stoletja pred na\xc5\xa1im \xc5\xa1tetjem so hetitski kralji urejali dinasti\xc4\x8dne prepire in se bojevali s Huriani, svojimi sosedi na vzhodu. Tudi vojne v Siriji in Mezopotamiji so lahko odgovorne za ponovno uvedbo klinopisne pisanje v Anatoliji, saj je pisava Hetitov precej druga\xc4\x8dna._NEWLINE_Mur\xc5\xa1ili je nadaljeval osvajanja. Dosegel je ju\xc5\xbeno Mezopotamijo in 1531 pred na\xc5\xa1im \xc5\xa1tetjem celo oplenil Babilon. Namesto da bi vklju\xc4\x8dil Babilon pod svojo upravo se zdi, da ga je Mur\xc5\xa1ili prepustil svojim Kasitskim zaveznikom, ki so imeli nadzor naslednja \xc5\xa1tiri stoletja. Ta dolgotrajna vojna je doma povzro\xc4\x8dila pravo anarhijo. Mur\xc5\xa1ili je bil umorjen kmalu po vrnitvi domov, hetitsko kraljestvo je padlo v kaos. Hurriani pod nadzorom Mitanijev, ljudi, ki so \xc5\xbeiveli v goratem obmo\xc4\x8dju vzdol\xc5\xbe zgornjih rek Tigris in Evfrat, so spretno izkoristili polo\xc5\xbeaj in si prilastili Alep in obmo\xc4\x8dja, ki ga obkro\xc5\xbeajo zase, kot tudi obalno regijo Adaniya in jo preimenovali v Kizuvatna (kasneje Kilikija)._NEWLINE_Po tem so Hetiti vpisali \xc5\xa1ibko fazo obskurnih dejanj, nepomembnih vladarjev in zmanj\xc5\xa1ali obmo\xc4\x8dje nadzora. Takemu vzorcu \xc5\xa1iritve pod mo\xc4\x8dnimi kralji je sledilo kr\xc4\x8denje pod \xc5\xa1ibkej\xc5\xa1imi in se ponavljalo znova in znova v vsej 500-letni zgodovini Hetitskega kraljestva, vendar je dogodke te\xc5\xbeko rekonstruirati polj natan\xc4\x8dno. Politi\xc4\x8dno nestabilnost Starega hetitskega kraljestva je mogo\xc4\x8de pojasniti v delu, ki govori o naravi hetitskih vladarjev v tistem \xc4\x8dasu. V obdobju pred 1400 pred na\xc5\xa1im \xc5\xa1tetjem Hetiti niso videli kralja kot "\xc5\xbeivega Boga", tako kot faraoni v Egiptu, temve\xc4\x8d kot prvega med enakimi. V kasnej\xc5\xa1em obdobju, od 1400 do 1200 pred na\xc5\xa1im \xc5\xa1tetjem, je kraljevanje postalo bolj centralizirano in mo\xc4\x8dno. Tudi v zgodnjih letih nasledstvo ni bilo pravno dolo\xc4\x8deno, kar je omogo\xc4\x8dalo rivalstvo med severnimi in ju\xc5\xbenimi podru\xc5\xbenicami._NEWLINE_Naslednji monarh, ki je nasledil Mur\xc5\xa1ilija, je bil Telepinu (okoli 1500 pred na\xc5\xa1im \xc5\xa1tetjem), ki je izbojeval nekaj zmag na jugozahodu, o\xc4\x8ditno pa na\xc5\xa1el zaveznike v Kizuvatni proti Mitanijem. Telepinu je tudi posku\xc5\xa1al zavarovati linijo nasledstva.\n_START_SECTION_\nSrednje Kraljestvo\n_START_PARAGRAPH_\nZadnji monarh starega kraljestva, Telepinu, je vladal do okoli 1500 pred na\xc5\xa1im \xc5\xa1tetjem. Telepinovo vladanje je zaznamoval konec Starega kraljestva in za\xc4\x8detek dolgotrajne \xc5\xa1ibke faze znane kot Srednje Kraljestvo.  Obdobje 15. stoletja pred na\xc5\xa1im \xc5\xa1tetjem je v veliki meri neznanka z zelo redko ohranjenimi podatki.  Eden od razlogov za tako \xc5\xa1ibkost in nejasnost je, da so bili Hetiti stalno ogro\xc5\xbeeni predvsem od Ka\xc5\xa1kov, ne-indoevropejcev, \xc5\xbeive\xc4\x8dih ob obalah \xc4\x8crnega morja. Glavno mesto je bilo spet preseljeno, najprej v Sapinuvo in nato Samuho. Znan je arhiv iz Sapinuve, toda ni bil ustrezno preveden._NEWLINE_Eno obdobje v Hetitskem kraljestvu je pravilno datirano, v \xc4\x8dasu vladanja Tudalija I. od ca. 1430 pred na\xc5\xa1im \xc5\xa1tetjem._NEWLINE_Ena od inovacij, ki jih je mogo\xc4\x8de vknji\xc5\xbeiti tem zgodnjim vladarjem je praksa izvajanja pogodb in povezav s sosednjimi dr\xc5\xbeavami; Hetiti so bili tako med prvimi znanimi pionirji v umetnosti mednarodne politike in diplomacije.\n_START_SECTION_\nNovo Kraljestvo\n_START_PARAGRAPH_\nZ vladanjem Tudalija I. (ki lahko da ni bil prvi tega imena), Hetitsko kraljestvo ponovno izide iz megle nerazumljivosti. Hetiti so vstopili v obdobje, imenovano Hetitsko imperialno obdobje. Krepila se je vloga vladarjev, prebivalstvo je napredovalo. Hetiti so se nagibali \xc5\xbeiveti v starih de\xc5\xbeelah jugovzhodne Anatolije namesto de\xc5\xbeelah ob Egejskem morju. Ker so ta naselja napredovala, so bile pogodbe podpisane s sosednjimi narodi.  V tem obdobju je kraljevanje postalo dedno in kralj je dobil nad\xc4\x8dlove\xc5\xa1ko avro in se za\xc4\x8del klicati kot jaz sonce. Kralji so v imperialnem obdobju za\xc4\x8deli delovati tudi kot veliki duhovniki za celotno  kraljestvo, izvajali letni ogled svetih hetitskih mest, vodili obrede in vr\xc5\xa1ili nadzor nad vzdr\xc5\xbeevanjem sveti\xc5\xa1\xc4\x8d._NEWLINE_Med njegovo vladavino (okoli 1400 pr. n. \xc5\xa1t.), se je kralj Tudalij spet povezal z Kizuvatno, nato pa premagal z Huriansko dr\xc5\xbeavico Alep in Mitani in se raz\xc5\xa1iril na zahod na ra\xc4\x8dun Arzawa (Luvijanske dr\xc5\xbeave)._NEWLINE_Sledila je druga \xc5\xa1ibka faza in sovra\xc5\xbeniki Hetitov so jih ogro\xc5\xbeali iz vseh smeri. Kraljestvu je povrnil nekdanjo slavo \xc5\xa0upiluliumo I. (okoli 1350 pred na\xc5\xa1im \xc5\xa1tetjem), ki je \xc5\xa1e enkrat osvojil Alep, dal Mitani kot poklon sinu in porazil Karkemi\xc5\xa1, drugo sirsko mestno dr\xc5\xbeavo. S svojimi sinovi je vladal na vseh teh novih podro\xc4\x8djih. Babilonija je bila \xc5\xa1e vedno v rokah Kasitov, ti so zapustili \xc5\xa0upiluliumovo vrhovno mo\xc4\x8d posrednika v znanem svetu Asirije in Egipta in ni bilo dolgo, ko je pri Egip\xc4\x8danih iskal zavezni\xc5\xa1tvo s poroko enega izmed svojih sinov z vdovo Tutankamona. Na \xc5\xbealost je bil sin umorjen preden je dosegel svoj cilj in ta zveza ni bila nikoli konzumirana. Je pa Asirija za\xc4\x8dela dobivati mo\xc4\x8d z vladarjem A\xc5\xa1ur-ubalita I. (1365 - 1330 pr. n. \xc5\xa1t.). A\xc5\xa1ur-ubalit je napadel in porazil Mattiwazo,  mitanijskega kralja kljub poskusom hetitskega kralja \xc5\xa0upiluliuma I., ki je zdaj v strahu pred nara\xc5\xa1\xc4\x8dajo\xc4\x8do asirsko mo\xc4\x8djo, posku\xc5\xa1al ohraniti svoj prestol z voja\xc5\xa1ko podporo. De\xc5\xbeele Mitani in Hurrian so si prisvojili Asirci, kar jim je omogo\xc4\x8dalo, da pose\xc5\xbeejo na hetitska ozemlja v Mali Aziji in Adadnirari I. je zavzel Karkemi\xc5\xa1. _NEWLINE_Po \xc5\xa0upiluliumu I. in zelo kratki vladavini njegovega najstarej\xc5\xa1ega sina, je drugi sin, postal kralj Mur\xc5\xa1ili II. (okoli 1330 pr. n. \xc5\xa1t.). Ker je podedoval polo\xc5\xbeaj mo\xc4\x8di na vzhodu, je Mur\xc5\xa1ili lahko obrnil svojo pozornost na zahod, kjer je napadel Arzavo in mesto, znano kot Milavanda v obalni de\xc5\xbeeli Ahaja (Ahhiyawa). \xc5\xa0tevilni znanstveniki so domnevali, da sta Milavanda v Ahhiyawa verjetno znana kot Milet in Ahaja iz gr\xc5\xa1ke zgodovine, \xc4\x8deprav jih je nekaj, ki se jim to zdi sporno.\n_START_SECTION_\nBitka pri Kade\xc5\xa1u\n_START_PARAGRAPH_\nHetitska blaginja je bila ve\xc4\x8dinoma odvisna od nadzora trgovskih poti in virov kovin. Zaradi pomembnosti severne Sirije in pomembnih poti, ki so povezovale Kilikijska vrata z Mezopotamijo, je bila obramba na tem podro\xc4\x8dju klju\xc4\x8dnega pomena in je bila kmalu na preizku\xc5\xa1nji. Egiptovska \xc5\xa1iritev pod faraonom Ramzesom II. je bila vzrok bitke pri Kade\xc5\xa1u, katere izid je bil negotov, \xc4\x8deprav se zdi, da je pravo\xc4\x8dasen prihod egiptovskih oja\xc4\x8ditev prepre\xc4\x8dil zmago Hetitov. Egip\xc4\x8dani so prisilili Hetite, da so se zatekli v trdnjavo Kade\xc5\xa1, a so jim lastne izgube prepre\xc4\x8dile ohranjanje obleganja. Ta bitka je potekala v 5. letu Ramzesovega vladanja (okoli 1274 pr. n. \xc5\xa1t., kar najpogosteje uporablja kronologija).\n_START_SECTION_\nNazadovanje in propad kraljestva\n_START_PARAGRAPH_\nPo tem datumu je mo\xc4\x8d obeh, Hetitov in Egip\xc4\x8danov, za\xc4\x8dela spet upadati zaradi nara\xc5\xa1\xc4\x8dajo\xc4\x8de mo\xc4\x8di Asircev.  Asirski kralj \xc5\xa0almaneser I. je izkoristil prilo\xc5\xbenost, da premaga Hurriane in Mitanije, zasede njihova ozemlja in se raz\xc5\xa1iri do izvira Evfrata v Anatoliji in v Babilon, Iran, Aram (Sirija), medtem ko je bil Muvatali soo\xc4\x8den z Egip\xc4\x8dani. Hetiti so zaman posku\xc5\xa1ali ohraniti Mitansko kraljestvo. Asirija je tako postala velika gro\xc5\xbenja za hetitske trgovske poti. Muvwatalijev sin, Urhi-Te\xc5\xa1ub, je prevzel prestol in vladal kot kralj Mur\xc5\xa1ili III. sedem let, nato pa ga je po kratki dr\xc5\xbeavljanski vojni izrinil njegov stric Hatu\xc5\xa1ili III.. V odgovor na pove\xc4\x8danje asirskih posegov na hetitska ozemlja, je sklenil mir in zavezni\xc5\xa1tvo z Ramzesom II. in dal faraonu za \xc5\xbeeno svojo h\xc4\x8di. Pogodba iz Kade\xc5\xa1a je ena izmed najstarej\xc5\xa1ih v celoti ohranjenih mirovnih pogodb v zgodovini, ki je dolo\xc4\x8dila fiksne medsebojne meje v Kanaanu in je bila podpisana v 21. letu Ramzesovega vladanja (okoli 1258 pr. n. \xc5\xa1t.). Pogoji te pogodbe so vklju\xc4\x8devali tudi poroko ene od hetitskih princes s faraonom Ramzesom. _NEWLINE_Hatu\xc5\xa1ilijev sin, Tudalija IV. je bil zadnji mo\xc4\x8dan hetitski kralj sposoben do neke mere zadr\xc5\xbeati Asirce, \xc4\x8deprav je izgubil del ozemlja in mo\xc4\x8dno porazil Tukulti-Ninurta I. asirskega v bitki za Nihiriyo. On je celo za\xc4\x8dasno zavzel otok Ciper, preden je ta padel pod Asirijo. Med zadnjimi kralji, ki je tudi uspel osvojiti nekaj zmag, vklju\xc4\x8dno s pomorsko bitko proti Alashiyo, ob obali Cipra, je bil \xc5\xa0upiluliumo II.. Toda Asirci pod vodstvom A\xc5\xa1ur-resh-i\xc5\xa1ija I. si v tem \xc4\x8dasu prisvojijo veliko hetitskega ozemlja v Mali Aziji in Siriji. Tudi babilonski kralj Nebukadnezar I. je imel o\xc4\x8di na hetitskih de\xc5\xbeelah. "Ljudstva z morja" so \xc5\xbee za\xc4\x8dela ogro\xc5\xbeati sredozemske obale, za\xc4\x8den\xc5\xa1i od Egejskega morja, nadaljevali vse do Filisteje, zavzeli Kilikijo in Ciper in prerezali hetitske trgovske poti. To je naredilo Hetite ranljive za napad iz vseh smeri. Hatu\xc5\xa1a je zgorela do tal okoli leta 1180 pred na\xc5\xa1im \xc5\xa1tetjem, po kombiniranem napadu novih valov vsiljivcev, Kaskijcev, Frigijcev in Brigov. Hetitsko kraljestvo je tako izginilo iz zgodovinskih zapisov. Konec kraljestva je del ve\xc4\x8djega bronasto-dobnega propada.\n_START_SECTION_\nAsirsko-Hetitsko kraljestvo\n_START_PARAGRAPH_\nV 1160 pred na\xc5\xa1im \xc5\xa1tetjem se je politi\xc4\x8dna situacija v Mali Aziji mo\xc4\x8dno razlikovala od tiste le 25 let prej. V tem letu je asirski kralj Tiglat-Pileser I. premagal Mu\xc5\xa1ku (Frigijce), ki so posku\xc5\xa1ali iz anatolskega vi\xc5\xa1avja pritisniti na asirske kolonije v ju\xc5\xbeni Anatoliji in ljudstvo Gasga, stare sovra\xc5\xbenike Hetitov iz severnega hribovja, dr\xc5\xbeava med Hati in \xc4\x8crnim morjem, se zdi, da bodo kmalu vstopila. Frigijci so o\xc4\x8ditno prekora\xc4\x8dili Kapadokijo od zahoda, kar so pred kratkim odkrili v epigrafskih dokazih, in kar potrjuje njihove korenine kot balkansko pleme Brigi, okupirano od Makedoncev._NEWLINE_\xc4\x8ceprav je Hetitsko kraljestvo izginilo iz Anatolije in severne Sirije, so se tam pojavila \xc5\xa1tevilna tako imenovana neo-hetitska kraljestva. Bili so nasledniki Hetitskega kraljestva. Najpomembnej\xc5\xa1a sirska neo-hetitska kraljestva sta bila Karkemi\xc5\xa1 in Milid (v bli\xc5\xbeini kasnej\xc5\xa1e Melitene). Ta neo-hetitska kraljestva so postopoma padla pod nadzor Novoasirskega imperija (911-608 pred na\xc5\xa1im \xc5\xa1tetjem). Karkemi\xc5\xa1 in Milid sta bila asirska vazala pod \xc5\xa0almaneserjem III. (858-823 pr. n. \xc5\xa1t.) in v celoti vklju\xc4\x8dena v Asirijo v \xc4\x8dasu vladavine Sargona II. (722-705 pr. n. \xc5\xa1t.)._NEWLINE_Velika in mo\xc4\x8dna dr\xc5\xbeava znana kot Tabal je zasedala velik del ju\xc5\xbene Anatolije. Znan kot gr\xc5\xa1ko \xce\xa4\xce\xb9\xce\xb2\xce\xb1\xcf\x81\xce\xb7\xce\xbd\xce\xbf\xce\xaf- Tibarenoi, lat. Tibareni, Thobeles v Josephus, bi njihov jezik lahko bil luvijan\xc5\xa1\xc4\x8dina , o \xc4\x8demer pri\xc4\x8dajo spomeniki napisani z uporabo luvijanskih hieroglifov. Ta dr\xc5\xbeava je osvojila in vklju\xc4\x8dila obse\xc5\xbeen del asirskega imperija._NEWLINE_Konec koncev sta oba, luvijanski hieroglifi in klinopis, zastarala z inovacijami, abecedo, ki se zdi, da je vstopila v Anatolijo, hkrati iz Egejskega morja (z Brigi, ki so spremenili svoje ime v Frigijci) in iz Fenicije in sosednjih narodov v Siriji.\n_START_SECTION_\nVlada\n_START_PARAGRAPH_\nVodja dr\xc5\xbeave Hetitov je bil kralj, ki mu je sledil dedi\xc4\x8d. Vendar pa so nekateri uradniki upravljali neodvisne organe, preko razli\xc4\x8dnih vej oblasti. Eno od najpomembnej\xc5\xa1ih takih mest v hetitski dru\xc5\xbebi je bil Gal Mesedi (na\xc4\x8delnik kraljeve telesne stra\xc5\xbearje) . Tega je nadomestil s \xc4\x8dinom Gal Gestin (na\xc4\x8delnik vinskih lakajev), ki je bil, kot je bil Gal Mesedi, \xc4\x8dlan kraljeve dru\xc5\xbeine. Birokracijo kraljevine je vodil Gal Dubsar (\xc5\xa1ef pismoukov), katerega avtoriteta se ni nana\xc5\xa1ala na Lugal Dubsar, kraljevega osebnega pisarja.\n_START_SECTION_\nReligija in mitologija\n_START_PARAGRAPH_\nNa hetitsko religijo in mitologijo so mo\xc4\x8dno vplivali Hatti, Mezopotamci in Hurriani. V zgodnjem obdobju se lahko \xc5\xa1e vedno jasno razlo\xc4\x8di indoevropski elemente._NEWLINE_"Nevihtni bogovi" so bili pomembni v panteonu Hetitov. Tarhunt (Hurrianski Te\xc5\xa1ub) je bil opredeljen kot "osvajalec", "kralj Kummiya", "kralj nebes", "gospodar zemlje Hatti". Bil je glavni med bogovi in njegov simbol je bil bik. Kot Te\xc5\xa1ub je bil upodobljen kot bradati \xc4\x8dlovek, ki jaha dva hriba in nosi gorja\xc4\x8do. Bil je bog bitke in zmage, \xc5\xa1e posebej, ko so bile v konflikt vpletene tuje mo\xc4\x8di. Te\xc5\xa1ub je bil znan tudi po svojem konfliktu s ka\xc4\x8do Ilujanko.'